Besus ngadi sarira ngadi busana, mula tansah katon nyenengake ngresepake, dheweke moncer srawunge, tur bisa empan papan, kanca-kanca akeh, lan padha seneng sambung rapet karo deweke, kerep bae dijaluki tulung dening kanca-kancane, dhasare wong saddha pancen lanthip, wawasane jambar, dheweke bisa lan tansah sumadhiya aweh pembiyantu, kaya-kaya gotrah saddha kuwi wewatekane sarwa kembar ; intelegensine unggul emosine tajem, nguwasani babagan scientific uga nguwasani babagan spiritual, gampang pracaya, ananging uga gampang sangga runggi ( rak nganeh-nganehi ta…) lancar gencar pasinaone, cepet ngerti cepet nampa wulangan, nalika sekolah lan kuliah seneng takon ndhedhes bab kang wigati, sinau dhewe nganggo buku-buku, ora kangelan sinau ing klompok, dhebat karo kanca-kancane dadi kesenengane, malah akeh nyanthele, pangalamane wong liya uga gampang dingerteni, banjur dadi referensi kanggo urip ing